Berlingske Tidende, 1775-03-13
London, den 21de Februarii. Endskiønt det Rygte, at Tropperne i Boston vare blevne nødte til at at begive sig paa Krigskibe, endnu kaldes i Tvivl, saa har man dog adskillige Efterretninger, som forsikre det, og anføre til Aarsag: at disse Tropper ikke allene ingen Levnetsmidler havde kundet faae af Jndvaanerne, men og at et Corps paa 12000 Mand øvet Militz og 24 Compagnier Cavallerie vare ankomne i Egnen af Staden, saa at Troppernes Omstændigheder derved vare blevne meget farlige og ubehagelige. Det heder og at i Boston vare efter Regieringens Foranstaltning 2de af de fornemste Ophavsmænd til den der værende Rebellion med List blevne paagrebne, og bragte paa en Chalouppe, for at bringes til London og der at straffes. J Følge de sidste Depecher fra Colonierne, have samme, efterat de havde erfaret, at man her er betænkt paa, med Magt at tvinge dem til at efterleve de sidste Parlements Acter, virkelig grebet til Vaaben; og de kan dermed allerede have foretaget meget, som man hidindtil ikke havde villet troe. Udi Underhusets Commission over de Americanske Sager foreslog Lord North, at beslutte: "At naar enhver Provinzes eller Colonies Gouverneur, Raad og General Assembly ville til byde, efter deres Formue, Omstændigheder eller Leyligheder, at levere deres Contribution til fælles Forsvar, hvilken Contribution efter Provinzens eller Coloniens General Assemblys Autoritet skulle hæves til Parlementets Disposition, og de derpaa forbandt sig til og at sørge for den borgerlige Regierings Omkostninger og Justitziens Forvaltning i saadan en Provinz eller Colonie, det da var nyttigt og billigt, i Fald saadant et Forslag blev samtykt af Kongen og begge Parlementshusene, i Henseende til samme Provinz eller Colonie at afskaffe alle Afgifters, Taxers og Paalægs Oppebørsel, for saavidt bemeldte Contribution blev svaret, samt ey at oprette andre nye Taxer og Paalæg, uden allene saadanne, som fremdeles maatte være fornødne til Handelens Beste, og at disse sidste Afgifters reene Beløb skal beregnes af enhver Provinz eller Colonie." Dette Forslag var efter al Formodning den første Følge af Administrationens moderatere Tænkemaade, som var udvirket ved de fra America komne ubehagelige Efterretninger, og man seer deraf tydelig, at Administrationen er tilbøyelig til at forlige sig med Colonierne. Ministeren Lord North understøttede og sit Forslag med Grunde, som tilkiendegav en Længsel efter, ved de mod Colonierne tagne Messyrers Fuldførelse ikke at ville behandle de Uskyldig paa samme Maade, som de Skyldige, og at man haabede, at dette Skrit skal hos Colonierne frembringe en lykkelig Virkning. Alle Ministerii Venner understøttede Forslaget; og Oppositionen kunde ikke vel sætte sig derimod. Forslaget syntes langt mere at være en Triumph for samme, som foraarsagede den en inderlig Glæde; dog benyttede Oppositionen sig af denne glædelige Leylighed, til at bebreide Ministeren hans Frygtsomhed og Ustadighed. Efter en lang Ventilation vilde Oppositionen endnu have den Fornøyelse at giøre Forestilling om, at udsætte det Ministerialske Forslags videre Overveyelse til en anden Tid. Men saadant blev forkastet med 274 mod 88 Stemmer, og Lord Norths Forslag bifaldet. Endskiønt vore paa America handlende Kiøbmænd have besluttet, at lade deres videre Forestillinger hvile til en anden Tid; saa have de dog paa en anden virksom Maade villet bevidne deres Bestræbelser til Americanernes Beste, og til den Ende allerede den 17de hujus aabnet en Subscription til deres Understøttelse, hvormed og strax den første Dag allerede over 15000 Pd. ere blevne tegnede.